APSTIPRINĀTS

Biedrības „Latvijas petanka sporta Federācija”

**2020. gada 21. jūnijā biedru kopsapulcē, protokols Nr. 3**

**VEIKTI GROZĪJUMI NOLIKUMĀ**

Biedrības „Latvijas petanka sporta Federācija”

**2023. gada 18. marta biedru kopsapulcē, protokols Nr. 2023/1**

Biedrības „Latvijas petankas sporta Federācijas”

**LICENCĒŠANAS NOTEIKUMI**

1. Ir trīs veidu licences: nacionālā čempionāta sezonas licence, nacionālā čempionāta vienreizējā licence un starptautiskā licence.  
2. Lēmumu par nacionālā čempionāta sezonas, nacionālā čempionāta vienreizējās un starptautiskās licences izsniegšanu pieņem biedrības “Latvijas petanka sporta Federācijas” valde.  
3. Licences saņemšanai biedrības “Latvijas petanka sporta Federācijas” biedri iesniedz federācijas valdei (petanquelv@inbox.lv) brīvas formas pieteikumus, ne vēlāk, kā 7 dienas pirms pieteikuma iesniegšanas Latvijas čempionātam, norādot licences kategoriju, spēlētāju vārdu, uzvārdu, pilsonību un dzimšanas gadu. Ne vēlāk, kā 7 dienas pirms pieteikuma uz LČ sūtīšanas.  
4. Licenci LPSF Valde dalībai Latvijas čempionātā var piešķirt Latvijas Valsts pilsoņiem, nepilsoņiem un pastāvīgajiem iedzīvotājiem, tai skaitā ārzemniekiem, kuriem ir derīga Pilsonības un migrācijas lietu pārvaldes izsniegta uzturēšanās atļauja, ievērojot Sporta likumā noteikto kārtību. Tās saņemšanai pieteikumā ir jāpievieno pdf vai jpg formāta fotogrāfija.   
5. Sezonas licences darbības termiņš ir kārtējais kalendārais gads. Vienreizējās licences darbības termiņš ir konkrētais Latvijas čempionāts, uz kuru tiek iegādāta licence.  
6. Sporta klubs ieskaita Latvijas petanka sporta Federācijas bankas kontā maksājumus par licencēm, maksājuma mērķī norādot licences pieteikumu.   
7. Maksājumi par licencēm:  
20 EUR no spēlētāja par visas sezonas;

12 EUR no spēlētāja par vienreizējo;  
10 EUR par atkārtotas starptautiskās licences izgatavošanu nozaudēšanas

20 EUR spēlētājam sezonas laikā pārejot uz citu klubu, ja licence bija iegādāta citā klubā.

8. Jaunieši līdz 19 gadu vecumam ir atbrīvoti no LČ licences maksas. Vīriešu un sieviešu iepriekšējā gada ranga pirmo vietu iegūvēji ir atbrīvoti no licences maksas.  
9. Spēlētāju brīva pāreja no viena biedrības kluba uz citu biedrības klubu var notikt vienu reizi gadā. Pārejot uz citu klubu, spēlētājs zaudē iespēju piedalīties starptautiskos turnīros iepriekšējā kluba sastāvā. Spēlētājs pārejot uz citu klubu pēc tekošā gada 30. aprīļa, zaudē iespēju piedalīties tā gada Latvijas klubu kausa izcīņā un starptautiskos turnīros jaunā kluba sastāvā.  
10. Nacionālā čempionāta sezonas un vienreizējā licence dod iespēju spēlētājam spēlēt Latvijas petanka sporta Federācijas rīkotajos Latvijas čempionātos un klubu kausa izcīņā.  
11. Starptautiskās kategorijas licence dod iespēju spēlētājam piedalīties starptautiskajās sacensībās.  
12. Par spēlētāju datu pareizību pilnībā ir atbildīgs tās biedrības vadītājs (-a), kas iesniedzis datus licences saņemšanai.  
13. Sacensību tiesnesim ir tiesības pārbaudīt spēlētāju licences pirms turnīra.  
14. Spēlētāji bez licencēm netiek pielaisti dalībai Latvijas čempionātā petankā.